SKRYFKOMPETISIE & OLIMPIADES - AHMP - Afrikaanse Hoër Meisieskool Pretoria
SKRYFKOMPETISIE & OLIMPIADES	Leon Wessels	2017-05-11T11:23:07+00:00
SKRYFKOMPETISIES en OLIMPIADES
By Afrikaanse Hoër Meisieskool doop ons graag ons penne in Blou-Affie-ink!
Die eerste faset van ons blou-kultuurdiamant op ons KULTUURKALENDER is die LANDWYE AFRIKAANS-OLIMPIADE, die FAK: AFRIKAANS NASIONALE SKOLE-EKSPO, die POORT- en ander SKRYFKOMPETISIES. Groot getalle leerders van die Afrikaanse Hoër Meisieskool neem aan dié kompetisies deel en is gereeld jaarliks onder die landwye toppresteerders!
Die Afrikaanse Hoër Meisieskool skryf jaarliks ongeveer 300 deelnemers (± 200 seniors en ± 100 juniors) aan die Afrikaans-olimpiade in. Dié olimpiade skerp leerders se begrips- en leesvermoë op. Die Afrikaans-olimpiade is gebaseer op die Departement van Basiese Onderwys se NKABV. Om dié rede vorm die Afrikaans-olimpiade ‘n bydraende leer-geleentheid tot die Afrikaans-kurrikulum!
PRESTASIES: Die Afrikaanse Hoër Meisieskool het die afgelope 10 jaar drie nasionale wenners en veel meer toppresteerdes opgelewer en persentasiegewys verskyn die meeste Affie-leerders se name op die jaarlikse NASIONALE TOPPRESTEER-lys!
CJ Langenhoven het nie verniet
die gedagte nagelaat nie dat
“AFRIKAANS ONS PÊREL VAN GROOT WAARDE IS!”
FAK: AFRIKAANS NASIONALE SKOLE-EKSPO:
Met die FAK se AFRIKAANS NASIONALE SKOLE-EKSPO word die leerders van hierdie Blou-hartland, die Afrikaanse Hoër Meisieskool, se kreatiwiteit gekielie:
ons SKRYF Kortverhale, Gedigte, Dagboeke en Historiese Opstelle – in Afrikaans;
ons SKILDER en SKRYF Resensies oor die Afrikaanse Filmwêreld en Ontwerp Advertensies oor enige Afrikaanse Film – in Afrikaans, en
ons SKRYF selfs ‘n Fiktiewe Geïllustreerde Kinderstorie wat uit die Anglo-Boereoorlog, die Groot Trek of die VOC-tydperk dateer – alles in Afrikaans!
Al skrywende word Afrikaans ons leeftaal!
Afrikaans is vir ons, soos vir Breyten Breytenbach,
“‘n speelse taal, ‘n toortaal,
‘n bakgat taal, ‘n hele orkes”!
POORT (aangebied deur die SA Stigting vir Wetenskap en Kuns) en ander SKRYFKOMPETISIES:
PRESTASIES: Vanjaar het Affies uitstekend presteer by die Akademie vir Wetenskap en Kuns se POORT 2017-inskrywings:
Brigitte Geyer nasionale wenner van poësie-afdeling
Tien Toppresteerders (Poësie) : Ni-Mari Smith is derde
Tien toppresteerders (Prosa): Ursula Thomashof is sewende en Karen Venter is tiende
Prosawerke wat ook in POORT gepubliseer gaan word: Brigitte Geyer (5 werke), Ni-Mari Smith (2 werke), Alex van Heerden Weicht (1 werk,) Emma Greeff (1 werk), Cynel Gildenhuys (1 werk)
Poësiewerke: Ursula Thomashof (1) Brigitte Geyer (1), Katrina Robinson (1)
Affies spog met meeste prosawerke wat gepubliseer gaan word.
ANDER SKRYFKOMPETISIES: Affie-leerders gryp alle geleenthede aan om aan geadverteerde AD HOC-SKRYFKOMPETISIES deel te neem, soos die:
ATKV-TAALGENOOT SKRYFKOMPETISIE, ATKV-/JIP-SKRYFKOMPETISIE en BEELD/FAK: Emily Hobhouse-skryfkompetisie
PRESTASIES: die Afrikaanse Hoër Meisieskool se kultuurdiamant het in élkeen van dié kompetisies geblink. In beide die ATKV-TAALGENOOT- en die ATKV-/JIP-SKRYFKOMPETISIE het ‘n Affie-leerder met die hoogste louere getriomfeer. In die BEELD/FAK: EMILY HOBHOUSE SKRYFKOMPETISIE is vier Affie-leerders se werk onder die 50 Beste Skryfstukke op nasionale vlak uitgelig.
Die Afrikaanse Hoër Meisieskool onderskryf die Latynse spreuk:
scribere disces scribendo – “deur te skryf, leer ‘n mens om te skryf”
Leon Wessels	2017-06-12T09:25:15+00:00
Leon Wessels	2017-08-08T15:00:23+00:00
Leon Wessels	2016-11-29T10:43:49+00:00
Leon Wessels	2016-11-29T10:44:29+00:00
Leon Wessels	2016-11-29T10:45:27+00:00
Leon Wessels	2017-09-12T07:55:40+00:00
Leon Wessels	2016-12-02T10:35:09+00:00
Leon Wessels	2016-12-02T12:58:27+00:00
Leon Wessels	2017-08-16T11:20:46+00:00